– Сёлета распачалі работы намнога пазней, таму кожная пагодная хвіліна на вагу золата, – гаворыць Аляксандр Міхайлавіч. – На полі да сямі гадзін вечара, бо патрэбна ўправіцца з аб’ёмамі ў аптымальныя тэрміны. У тым, што справімся, не сумняваюся. Упэўненасці надае і тое, што прайшоўшай зімой як ніколі за восем год эксплуатацыі добра падрыхтаваў пасяўны агрэгат. На ім удалося памяняць многія вузлы і дэталі. Спадзяюся, тэхніка не падвядзе, як і надвор’е не перашкодзіць нашай справе.